หุ้นสหรัฐ,น้ำมันปิดพุ่ง/ทองบวก
หุ้นดาวโจนส์ปิดพุ่ง 516.91 จุด ด้านราคาน้ำมันขยับขึ้น 3.76 ดอลลาร์ ขณะที่ทองคำบวก 1.30 ดอลลาร์
27 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,637.19 จุด พุ่งขึ้น 516.91 จุด หรือ +1.61%, ดัชนี เอสแอนด์พี 500 ปิดที่ 4,057.84 จุด เพิ่มขึ้น 79.11 จุด หรือ +1.99% และดัชนี แนสแดค ปิดที่ 11,740.65 จุด พุ่งขึ้น 305.91 จุด หรือ +2.68%การซื้อขายในตลาดหุ้นนิวยอร์กได้รับปัจจัยหนุนจากผลประกอบการที่แข็งแกร่งของบริษัทค้าปลีก โดยเมซีส์ ซึ่งเป็นห้างสรรพสินค้ารายใหญ่ของสหรัฐเปิดเผยกำไรต่อหุ้นในไตรมาส 1/2565 อยู่ที่ 1.08 ดอลลาร์ สูงกว่าตัวเลขคาดการณ์ที่ระดับ 0.82 ดอลลาร์สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 3.76 ดอลลาร์ ปิดที่ 114.09 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม เพิ่มขึ้น 3.37 ดอลลาร์ ปิดที่ 117.40 ดอลลาร์ต่อบาร์เรลราคาทองคำโคเม็กซ์งวดส่งมอบเดือนมิถุนายน เพิ่มขึ้น 1.30 ดอลลาร์ ปิดที่ 1,847.60 ดอลลาร์ต่อออนซ์